Diari Oficial de la Generalitat Valenciana


Sumari del DOGV 9449, del 14-10-2022 (2022/8951)

RESOLUCIÓ de 29 de setembre de 2022, del director general d'Administració Local, relativa a la rectificació per qüestions formals i modificació de la inscripció en el Registre d'Entitats Locals de la Comunitat Valenciana de la denominació del municipi de la Torre d'En Besora per la Torre d'en Besora.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9449

Data del DOGV
:   14-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8951


Data del document
:   29-09-2022

Organisme emissor
:   Presidència de la Generalitat

Tipus de document
:   Resolució

Descriptors 

:   * Torre d'en Besora, la

RESOLUCIÓ de 29 de setembre de 2022, del director general d'Administració Local, relativa a la rectificació per qüestions formals i modificació de la inscripció en el Registre d'Entitats Locals de la Comunitat Valenciana de la denominació del municipi de la Torre d'En Besora per la Torre d'en Besora. [2022/8951]  
El topònim la Torre d'en Besora es va aprovar per Decret 99/1992, de 22 de juny DOGV número 1820 de 7 de juliol de 1992 y BOE número 235 de 30 de setembre de 1992.  
En data 2 de juny de 2022, l'ajuntament de la Torre d'En Besora ha adoptat acord del ple de l'ajuntament per la majoria absoluta del nombre legal dels membres de la corporació local, donant la conformitat a la rectificació per qüestions formals, de la denominació de la Torre d'En Besora per la Torre d'en Besora.  
La rectificació proposada es refereix a la rectificació de les qüestions formals referides a la necessària adaptació al criteri establit en l'article 4.4 del Decret 69/2017, de 2 de juny, del Consell, de regulació dels criteris per al canvi de denominació dels municipis i altres entitats locals de la Comunitat Valenciana, pel que fa a l'ús de minúscules.  
  
Consta acreditada l'existència del compliment dels tràmits preceptius previstos reglamentàriament, relatius a l'informe del Ple de l'Acadèmia Valenciana de la Llengua de data 2 de setembre de 2022 i la certificació de la Direcció General de Règim Jurídic Autonòmic i Local del Ministeri de Política Territorial de data 14 de juny de 2022.  
  
En el procediment s'han seguit els requisits exigits en l'article 14 del Decret 69/2017, de 2 de juny, del Consell, de regulació dels criteris per al canvi de denominació dels municipis i altres entitats locals de la Comunitat Valenciana.  
Sobre la base de l'exposat, de conformitat amb les atribucions establides en el Decret 15/2011, de 18 de febrer pel qual es regula el Registre d'Entitats Locals de la Comunitat Valenciana, resolc:  
  
Primer  
Rectificar per qüestions formals i modificar la inscripció de la denominació del municipi de la Torre d'En Besora per la Torre d'en Besora.  
  
  
Segon  
Els canvis produïts en el Registre d'Entitats Locals de la Comunitat Valenciana es notificaran a l'entitat local interessada i es publicaran en el Diari Oficial de la Generalitat Valenciana.  
  
Tercer  
De les inscripcions practicades en el Registre d'Entitats Locals de la Comunitat Valenciana es donarà compte a l'Administració de l'Estat, perquè practique les anotacions d'inscripció corresponents en el Registre d'Entitats Locals estatal i es publique en el Boletín Oficial del Estado.  
  
Contra aquesta resolució, que posa fi a la via administrativa, les persones interessades podran interposar els següents recursos:  
- Directament recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació en el Diari Oficial de la Generalitat Valenciana, de conformitat amb el qual disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
- En el cas que la persona interessada siga una Administració pública, no és possible interposar recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la seua notificació o publicació en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que consideren oportuna.  
  
València, 29 de setembre de 2022.- El director general d'Administració Local: Antoni Such Botella.